OpenLLM-France/wikimedia huggingface dataset:
# Notre-Dame-de-Bon-Secours

Notre-Dame-de-Bon-Secours és una església de Mont-real, Canadà, fundada per Santa Marguerite Bourgeoys el 1657, tot i que l'edifici actual és de 1771. El retaule, a més, és del pintor Édouard Meloche i va ser pintat entre 1886 i 1891 i que mostra la vida de la Santa.
Lligat a la capella hi ha un museu d'arqueologia que mostra objectes trobats sobre el lloc i que provenen de campaments amerindis mil·lenaris, de la fundació de la primera capella i de fragments de pedra i fusta que emmurallaven la ciutat abans que tingués muralles de pedra.
Les restes de la santa fundadora hi han estat portades recentment des de la casa mare de la congregació de la qual fou fundadora, la Congregació de Notre-Dame.
Com que és una església que està molt a prop del port de Mont-real és l'església dels mariners. A més, apareix en la cançó Suzanne de Leonard Cohen.

## Enllaços externs

* Web oficial de la Chapelle Notre-Dame-de-Bon-Secours
* Carte Google
# Nou Ajuntament (Munic)

El Nou Ajuntament (en alemany: Neues Rathaus) és l'edifici de l'ajuntament situat a la Marienplatz de Múnic, Baviera. Allotja la corporació municipal incloent les oficines de l'alcalde i part de l'administració des de l'any 1874. Anteriorment l'ajuntament estava allotjat en l'anomenat Vell Ajuntament, també a la Marienplatz.

## L'edifici

L'edifici va ser projectat per Georg von Hauberrisser (1841–1922) en estil neogòtic. La construcció es va estendre des de 1867 fins a 1908 en tres fases, i és un gran exemple de l'esplendor d'Alemanya a principis del segle xix. La façana principal té gairebé 100 m de longitud, 85 m d'altura al punt més alt (la torre central) i l'edifici té 9159 m² de superfície, amb unes 400 dependències.

## Galeria d'imatges

* Detall de la façana principal.
* El Glockenspiel (carilló) al Nou Ajuntament.
* El Glockenspiel.
* Estàtua a la façana.
* Estàtua a la façana.
* Estàtua a la façana.
* Estàtua a la façana.
* Estàtua a la façana.
* Estàtua a la façana.

## Enllaços externs

* muenchen.de: Neues Rathaus (Alemán)
* Nuevo Ayuntamiento de Múnich Arxivat 2019-08-20 a Wayback Machine.
# Nunca pasa nada

Nunca pasa nada (títol en francès: Une femme est passeé) és una pel·lícula dramàtica hispano-francesa de 1963 dirigida per Juan Antonio Bardem. Amb un repartiment mixt d'actors francesos i espanyols, es va rodar tant en castellà com en francès. Va ser un fracàs comercial en el seu moment, tot i que fou nominada a la 24a Mostra Internacional de Cinema de Venècia i va obtenir altres premis. Considerada una versió depurada de Calle Mayor.

## Sinopsi

Una empresa francesa de varietats viatja arreu d'Espanya tornant a França. L'autobús s'atura per una avaria en un petit poble perdut a Castella, anomenat Medina del Zarzal. L'estrella vedette Jacqueline (Corinne Marchand) està malalta i ha de quedar-se a l'hospital. El metge (Antonio Casas) s'ha enamorat d'ella. Representa la llibertat, el país estranger, el prohibit. Estudiants, sacerdots, homes rics ... La dona del metge, Julia (Julia Gutiérrez Caba), ha lluitat amb l'amor del professor de llengua francesa (Jean Pierre Cassel), l'única persona de la ciutat que pot parlar amb els estranger.

## Repartiment

* Corinne Marchand - Jacqueline
* Antonio Casas - Enrique
* Jean-Pierre Cassel - Juan
* Julia Gutiérrez Caba - Julia
* Pilar Gómez Ferrer - Doña Eulalia
* Ana María Ventura - Doña Assunta
* Matilde Muñoz Sampedro - Doña Obdulia
* Alfonso Godá - Pepe
* Rafael Bardem - Don Marcelino

## Premis

Medalles del Cercle d'Escriptors Cinematogràfics
| Any | Categoria | Pel·lícula | Resultat |
| 1963 | Millor actuació femenina | Julia Gutiérrez Caba | Guanyadora |

### Fotogramas de Plata al millor intèrpret de cinema espanyol (1965)

    Julia Gutiérrez Caba

## Referències

* ↑ «Une femme est passée». unifrance.org. [Consulta: 24 març 2014].
* ↑ Nunca pasa nada a fotogramas.es
* ↑ «Premios del CEC a la producción española de 1963». CEC. Arxivat de l'original el 2019-03-27. [Consulta: 16 juny 2018].

## Enllaços externs

* ‘Nunca Pasa Nada’… y nada cambia si no lo haces tú per Antonio Bazaga (castellà)
# OCL

OCL té els següents significats:
* Operació Plom Fos (del seu nom en anglès Operation Cast Lead), operació militar d'Israel contra Hamas el 2008
* Organització Comunista Llibertària, organització anarco-comunista de França
* OpenCL (de l'acrònim en anglès Open Computing Language), interfície de programació d'aplicacions d'estàndard obert
* Object Constraint Language, llenguatge informàtic d'expressió de restriccions usat per l'UML
# Nébug

Nébug - Небуг (rus) és un poble del krai de Krasnodar, a Rússia. Es troba als vessants meridionals del Caucas occidental, a la desembocadura del riu Nébug, a 10 km al nord-oest de Tuapsé i a 97 km al sud de Krasnodar.
Pertanyen a aquest poble el poble d'Agoi, l'aül d'Agüi-Xapsug i els possiolki de Maiski, Sosnovi, Tiumenski i Pansionata Nébug.

## Història

Es va fundar com una stanitsa, amb el nom de Nébugskaia, el 1864 a partir d'un destacament militar xapsug. Amb la dissolució del batalló el 1870, la vila perdé l'estatus d'stanitsa i quedà com a poble. Segons la revisió de l'1 de gener del 1917, Nébug pertanyia al municipi de Veliaminóvskoie. Abans del 1934 és designat centre del selsoviet Nébugski, subordinat a la ciutat de Tuapsé, des del 1935 fins al 1940.
# Oak Hill (Alabama)

Oak Hill, Alabama és una població dels Estats Units a l'estat d'Alabama. Segons el cens del 2000 tenia 37 habitants.

## Demografia

Segons el cens del 2000, Oak Hill tenia 37 habitants, 10 habitatges, i 9 famílies. La densitat de població era de 25,5 habitants/km².
Dels 10 habitatges en un 40% hi vivien nens de menys de 18 anys, en un 70% hi vivien parelles casades, en un 0% dones solteres, i en un 10% no eren unitats familiars. En el 10% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,7 i el nombre mitjà de persones que vivien en cada família era de 3,78.
Per edats la població es repartia de la següent manera: un 27% tenia menys de 18 anys, un 10,8% entre 18 i 24, un 27% entre 25 i 44, un 32,4% de 45 a 60 i un 2,7% 65 anys o més.
L'edat mediana era de 30 anys. Per cada 100 dones hi havia 85 homes. Per cada 100 dones de 18 o més anys hi havia 125 homes.
La renda mediana per habitatge era de 31.250 $ i la renda mediana per família de 31.250 $. Els homes tenien una renda mediana de 33.750 $ mentre que les dones 0 $. La renda per capita de la població era de 7.659 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Oak Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r juliol 2010].
* ↑ «Geographic Comparison Table- Oak Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Oració coordinada

Les oracions coordinades són oracions compostes unides mitjançant una conjunció. Es caracteritzen pel fet que, a diferència de les subordinades, si se separen, les dues frases poden funcionar independentment, és a dir, l'una no depèn de l'altra per tenir sentit. Estan en un mateix nivell sintàctic.
Ex.: No em puc concentrar, però miraré de fer-ho.

## Tipus de coordinades en català

Les oracions compostes coordinades es divideixen en:
* Copulatives: unió o addició.
    Nexes: i, ni
    Ex.: La Maria jugava a pilota i el Pere saltava.
* Disjuntives: presenten diferents opcions.
    Nexes: o, o bé
    Ex.: Anem al cinema o anem al parc?
* Distributives: distribució.
    Nexes: ni...ni, o...o, ara...ara, els uns...els altres, adés... adés, etc.
    Ex.: Ni és feliç ni ho serà mai.
* Adversatives: manifesten una oposició.
    Nexes: però, sinó que
    Ex.: No ha fet els deures, sinó que ha mirat la televisió.
* Explicatives: aclareixen.
    Nexes: és a dir, o sigui, això és
    Ex.: Neda com un peix, és a dir, es mou amb facilitat per l'aigua.
* Il·latives: expressen una deducció.
    Nexes: doncs, per tant, per consegüent
    Ex.: Plou? Doncs no sortirem.
* Continuatives: Expressen successió.
    Nexes: encara, així mateix, fins i tot,
    Ex.: Va aprovar totes les assignatures i encara va treure dues matrícules.

## Vegeu també

* Oració composta
* Oració subordinada
* Oració juxtaposada
# Ossínovka (Komi)

* Per a altres significats, vegeu «Ossinovka».
Ossínovka (en rus: Осиновка) és un poble de la República de Komi, a Rússia, segons el cens del 2010 tenia 3 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Ossínovka (Volsk)

* Per a altres significats, vegeu «Ossinovka».
Ossínovka (en rus: Осиновка) és un poble de l'óblast de Saràtov, a Rússia, segons el cens del 2010 tenia 197 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05. [Consulta: 22 febrer 2018].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2018-03-24. [Consulta: 22 febrer 2018].
# Otank

L'otank és una llengua que es parla al sud-est de Nigèria, a la LGA d'Obanliku, de l'estat de Cross River i a la LGA de Kwande, a l'estat de Benue. L'otank és una llengua de la família lingüística de les llengües Tivoid, que són llengües bantus meridionals. Les altres llengües d'aquesta família són l'abon, l'ambo, el balo, el batu, el bitare, el caka, l'eman, l'esimbi, l'evant, l'iceve-maci, l'ipulo, el manta, el mesaka, l'osatu, i el tiv. L'otank és una llengua que gaudeix d'un ús vigorós (6a); tot i que no està estandarditzada, és parlada per persones de totes les edats i generacions. Gaudeix d'actituds positives i els seus parlants també parlen pidgin nigerià.

## Referències

* 1 2 3 otank a l'ethnologue
* ↑ llengües tivoid a l'ethnologue
# Oxiplumboromeïta

L'oxiplumboromeïta és un mineral de la classe dels òxids que pertany al grup romeïta.
L'oxiplumboromeïta és un òxid de plom i antimoni, l'anàleg de plom de l'oxicalcioromeïta. Podria incloure gran part del material comú, però poc estudiat, conegut com a bindheimita. Cristal·litza en el sistema cúbic, formant grans arrodonits, i més rarament octàedres imperfectes. També s'hi pot trobar en hàbit terrós. La seva duresa a l'escala de Mohs és de 5. Forma una sèrie de solució sòlida amb la fluorcalcioromeïta.
Segons la classificació de Nickel-Strunz, l'oxiplumboromeïta pertany a «04.DH: Òxids amb proporció metall:oxigen = 1:2 i similars, amb cations grans (+- mida mitjana); plans que comparteixen costats d'octàedres» juntament amb els següents minerals: brannerita, ortobrannerita, thorutita, kassita, lucasita-(Ce), betafita, jixianita, hidropiroclor, fluornatromicrolita, hidrokenoelsmoreïta, bismutostibiconita, monimolita, cuproromeïta, stetefeldtita, estibiconita, rosiaïta, zirconolita, liandratita, petscheckita, ingersonita i pittongita.
Als territoris de parla catalana ha estat descrita a la mina Alforja (Alforja, Baix Camp), a la mina San Miguel (Ribes de Freser, Ripollès), a la mina de Les Ferreres (Camprodon, Ripollès), i a la mina «Iris 18» d'Escornalbou, a Riudecanyes (Baix Camp, Tarragona).

## Referències

* ↑ «Oxyplumboroméite» (en anglès). Mindat. [Consulta: 14 juliol 2015].
* ↑ «Roméite Group» (en anglès). Mindat. [Consulta: 14 juliol 2015].
* ↑ «Roméite» (en anglès). Mindat. [Consulta: 14 juliol 2015].
* ↑ Abella i Creus, Joan «Plumboagardite, green anglesite and other minerals from the Alforja mine, Alforja, Tarragona, Catalunya». Mineral Up, 2, 2018 [Consulta: 21 novembre 2023].
* ↑ Pedro Mingueza, Joan Rosell-Riba, David Ruiz-Corominas, Jordi Ibáñez-Insa, Albert Vaquero, Valentín Bártulos «Estudi mineralògic de la mina "San Miguel", Ribes de Freser, el Ripollès, Girona, Catalunya, Espanya». Mineralogistes de Catalunya, 2, 2022, pàg. 3-38 [Consulta: 21 novembre 2023].
* ↑ Rosell Riba, Joan; Díaz-Acha, Yael; Ibáñez Insa, Jordi; Campmany i Guillot, Josep. Mines i minerals de la serra de Les Ferreres, les mines de Rocabruna. Grup Mineralògic Català, 2022. ISBN 978-84-09-47312-0 [Consulta: 21 novembre 2023].
* ↑ Joan Vinyoles Verdaguer · Josep Lluís Garrido Rufaste · Adolf Cortel Ortuño · Josep Carreras Peñalvert «La mina "Iris 18" (grup miner "Porvenir") d'Escornalbou, Riudecanyes, el Baix Camp, Tarragona, Catalunya, Espanya». Mineralogistes de Catalunya [Barcelona], 13, 2, 01-11-2019, pàg. 3-46 [Consulta: 23 novembre 2023].
# Omal

Omal és un nucli de 479 habitants del municipi de Geer, a la província de Lieja de la regió valona de Bèlgica. Fins al 1977 era un municipi independent.
Omal es troba a l'antiga via romana Bavay-Tongeren-Maastricht-Colònia, actualment la carretera N69. És un nucli d'Haspengouw regat pel Faux-Geer, un afluent del Jeker. S'han trobat traces d'antics poblaments de fa uns 50 mil anys: ganivets, arrasadors i piques de sílex. Fa 6500 anys unes tribus, originàries del balcànics van eixarmar la regió, es parla de la civilització omaliana, considerats com els primers agricultors de l'actual Bèlgica. Molts vestigis gal·loromans continuen a trobar-se a la vora de la via romana i a l'entorn dels túmuls.
Al barri Brouck es troba una mota, resta d'un castell de mota i pati, estructura de defensa i d'observació de l'edat mitjana primerenca, a l'entorn del qual van excavar-se fraccions d'armament. A l'inici Omal pertanyia al comtat de Moha, sempre disputat amb el duc de Brabant i passà al Principat de Lieja al segle XIII. La senyoria depenia de la cort de Wanze, del qual el batlle de Moha era el president. Els prínceps-bisbes de Lieja van donar el poble en empenyorament de préstecs concedits a proveïdors de fons, com per exemple a L. Dormael el 1619, a l'advocat Preud'homme el 1745, al comte d'Oultremont als 1756 i al noble Vandensteen de Saive el 1784, tot just abans la revolució del 1789.
Dins d'Omal, va existir una petita senyoria enclavada, anomenada de la rue o du chemin d'Omal que depenia de la cort feudal de Brabant. Els senyors d'aquest enclavament es deien d'Oumale, Thiribu d'Oumale o vander Roest. A l'església d'Omal es troben sepulcres formosos d'aquestes nissagues. Els capítols de la catedral de Sant Lambert de Lieja i de la col·legiata de Huy així que l'abadia de la Vall de Nostra Dama també van posseir terres a Omal.

## Llocs d'interès

* Els cinc túmuls, d'un general romà i de quatre dels seus fills
* Un colomar fortificat senyorial del segle XVII
* El casal, seu de la senyoria
* Les ruïnes del castell d'Omal, construït el 1647
* L'església de Lambert de Lieja (1755)
* L'antiga estació del tramvia vicinal, actual garatge d'autobús.

## Referències

* ↑ traducció: del carrer
* ↑ traducció: del camí d'Omal
* 1 2 «Omal», Web del municipi de Geer, [consulta 10 de febrer de 2013]
* ↑ «Les mottes castrales», Tourisme Hesbaye-Meuse, Maison du Tourisme Hesbaye et Meuse, [consulta el 10 de febrer de 2013], (en català: Les motes castrals)
             A Wikimedia Commons hi ha contingut multimèdia relatiu a: Omal
# Oyungerel Tsedevdamba

Aquest és un nom mongol. El nom és «Tsedevdamba», i «Oyungerel» és un patronímic, no un cognom.
Oyungerel Tsedevdamba és assessora de polítiques de drets humans i participació pública del president de Mongòlia, Khaltmaagiin Battulga. Oyungerel és membre del Partit Democràtic i exministra de cultura, turisme i esports, a més de membre del Parlament mongol. És coneguda per la seva tasca de drets humans.

## Educació

Oyungerel va estudiar a les universitats de Stanford i Yale. Va ser la primera estudiant mongola de Stanford, que es va inscriure el 2003 als 36 anys al màster en estudis de política internacional.

## Carrera professional

El treball d'Oyungerel ha inclòs ajudar a aprovar lleis sobre violència domèstica i protecció dels llocs del patrimoni cultural, on es troben indígenes mongols, així com treballar per evitar que els contrabandistes retirin il·legalment fòssils de dinosaures de Mongòlia. El seu interès pels dinosaures va començar el 2006 amb una visita al Museu Americà d'Història Natural, on es mostraven fòssils de dinosaures mongols que la guia va dir que es retornarien a Mongòlia quan el país tingués un museu per mostrar-los.
El 2009, el seu llibre Ombra de l'estrella vermella va ser seleccionat per al Premi Literari Asiàtic Man.

## Vida personal

Oyungerel té dos fills.

## Referències

* ↑ «Oyungerel Tsedevdamba, Human Rights and Public Participation Policy Advisor». President.mn. Arxivat de l'original el 2017-11-07. [Consulta: 23 setembre 2020].
* ↑ Kohn, Michael «Pro-IMF Mongolia Party Looks to Consolidate Power Over Populists» (en anglès). Bloomberg, 23-06-2017.
* ↑ Hecht, Jeff «Save the Dinosaurs» (en anglès). Slate, 27-09-2014.
* 1 2 «Finally, from Mongolia» (en anglès). Stanford Magazine [Stanford University], setembre/octubre 2003. Arxivat de l'original el 2020-10-02 [Consulta: 23 setembre 2020].
* ↑ Edwards, Terrence «How Mongolia Is Tackling Domestic Violence After Years Of Neglect» (en anglès). Huffington Post, 10-05-2017.
* ↑ Gauthier, Marine «'We have nothing but our reindeer': conservation threatens ruination for Mongolia's Dukha» (en anglès). The Guardian, 28-08-2016.
* ↑ Cascone, Sarah «Meet the Woman Who Saved Mongolia's Dinosaurs from Smugglers» (en anglès). Artnet News, 29-09-2014.
* ↑ Hecht, Jeff «Save the Dinosaurs» (en anglès). Slate, 27-09-2014. ISSN: 1091-2339.
* ↑ «2009 Prize Longlist» (en anglès). Man Asian Literary Prize, 24-07-2011. Arxivat de l'original el 2011-07-24. [Consulta: 23 setembre 2020].
# Pachypanchax omalonotus

Pachypanchax omalonotus és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 9,5 cm de longitud total.

## Distribució geogràfica

Es troba a Madagascar.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Pachypanchax sakaramyi

Pachypanchax sakaramyi és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 9 cm de longitud total.

## Distribució geogràfica

Es troba al nord de Madagascar.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Operació Achse

Operació Achse, originalment Operació Alaric, va ser el nom en clau que els alemanys li atribuïren al pla per fer front a les forces armades italianes a la força, després d'haver signat un armistici amb els Aliats l'any 1943. Així doncs, diverses divisions alemanyes van entrar a Itàlia després de la caiguda del seu dictador Benito Mussolini al juliol d'aquest mateix any, mentre que Itàlia seguia sent una aliada d'Alemanya, a pesar de les protestes de la Itàlia posterior a Mussolini, la Itàlia que ara dirigia Pietro Badoglio.
L'armistici de Cassibile va eixir a la llum el 8 de setembre, malgrat que va ser signat 5 dies abans. Llavors, les forces alemanyes van moure fitxa i es van col·locar als Balcans i al sud de França, per a fer-se càrrec de les zones italianes d'ocupació i així desarmar les forces italianes a Itàlia. Les forces italianes que més s'hi van resistir van ser les de l'illa grega de Cefalònia, on més de 4.500 homes van ser executats, després de quedar-se sense munició i d'haver-se rendit.
Així doncs, uns 197.000 soldats italians van continuar lluitant a la guerra juntament amb els alemanys. D'aquestos 197.000, uns 94.000 eren de caràcter feixista, i per això no van dubtar a prendre aquesta opció; mentre que els 103.000 restants van elegir aquest camí per no caure en les dures condicions que oferien en els camps de treball a Alemanya. Per acabar, entre 600.000 i 650.000 italians es van quedar en els camps de treball alemanys, dels quals només en van sobreviure uns 45.000.

## Referències

* ↑ «Edición del jueves, 02 marzo 1972, página 23 - Hemeroteca - Lavanguardia.es» (en castellà). La Vanguardia, 02-03-1972. [Consulta: 10 gener 2021].
* ↑ «Edición del viernes, 29 junio 2012, página 8 - Hemeroteca - Lavanguardia.es». La Vanguardia, 29-06-2012. [Consulta: 10 gener 2021].
* La Vanguàrdia
# Orxella

Roccella canariensis és un liquen conegut als Països Catalans com a orxella, del qual s'extreu un colorant natural, denominat habitualment orceïna, utilitzat per al color porpra. Especialment valorat pels antics romans i pels comerciants i fabricants de draps genovesos i venecians al segle xv. Va ser un dels principals productes històrics d'exportació de Canàries, on es dona a penya-segats orientats als vents alisis.
# Panzer 35 (t)

El Panzerkampfwagen 35 (t), normalment escurçat a Panzer 35 (t) o abreujat com a Pz.Kpfw. 35 (t), va ser un tanc lleuger de disseny txecoslovac utilitzat principalment per l'Alemanya nazi durant la Segona Guerra Mundial. La lletra (t) significava tschechisch (en alemany "txec").
Al servei txecoslovac, tenia la designació formal Lehký tank vzor 35 (Tanc lleuger Model 35), però comunament es coneixia com a LT vz. 35 o LT-35.
En total es van construir 434; d'aquests, els alemanys se'n van apoderar de 244 quan van ocupar Bohèmia-Moràvia el març de 1939 i els eslovacs en van adquirir 52 quan van declarar la independència de Txecoslovàquia al mateix temps. Altres s'exportaren a Bulgària i Romania. Al servei alemany, va veure combat durant els primers anys de la Segona Guerra Mundial, en particular la invasió de Polònia, la batalla de França i la invasió de la Unió Soviètica abans de ser retirat o venut el 1942.

## Disseny i desenvolupament

L'exèrcit txecoslovac havia comprat una tanqueta i un tanc lleuger a ČKD a principis dels anys trenta. Tanmateix, aquests vehicles aviat es van considerar conceptualment obsolets i l'exèrcit va exigir un tanc més modern. Després d'una licitació del Ministeri de Defensa txecoslovac per al nou tanc, Škoda i ČKD van lliurar vehicles relativament similars. Però el model ČKD era un simple desenvolupament posterior del LT vz 34 lliurat anteriorment i va ser rebutjat per l'experiència adquirida amb aquest tipus. El 1934, Škoda va presentar el seu disseny SU de 7 tones a l'exèrcit txecoslovac. No obstant això, malgrat un bon armament, el vehicle es va considerar insuficientment protegit amb un blindatge de només 15 mm. No obstant això, l'experiència adquirida amb aquest projecte va permetre l'any següent dissenyar el model S-II-a (tanc lleuger de cavalleria Škoda) de tal manera que complia els requisits de la licitació. Aquest prototip passaria a la producció sota la denominació de Lehký tank vzor 35.

## Referències

* ↑ Rue, John «Panzer Pz.Kpfw. 35 (t)». Nuts & Bolts, 11, 31-07-1999.
* ↑ Kliment, Charles K. Czechoslovak armored fighting vehicles, 1918-1948. Atglen, PA: Schiffer Pub, 1997. ISBN 0-7643-0141-1.
* ↑ Der Panzerkampfwagen 35(t) : Entwicklung und Einsätze unter besonderer Berücksichtigung der Panzerabteilung 65. Wölfersheim-Berstadt: Podzun-Pallas-Verl, 2003. ISBN 3-7909-0787-1.
* ↑ Spielberger, Walter J. Die Panzer-Kampfwagen 35(t) und 38(t) und ihre Abarten einschliesslich der tschechoslowakischen Heeresmotorisierung, 1920-1945. 1. Aufl. Stuttgart: Motorbuch-Verlag, 1980. ISBN 3-87943-708-4.